Dinadžpuras
Dinadžpuras (beng. দিনাজপুর = Dinājpūr) – miestas Bangladešo šiaurės vakaruose, į rytus nuo Punarbhaba upės. 206,2 tūkst. gyventojų (2007). Senamiestis ir buvusio maharadžos rūmai. Išvystyta džiuto ir ryžių pramonė, yra šiluminė jėgainė. Keletas Radžšahio universiteto kolegijų. Miestas yra įsikūręs aliuvinėje lygumoje, apylinkėse daug upių, auginami ryžiai, kviečiai, džiutas, cukranendrės. Pala liekanos (IX amžius).